กินยาคุมฉุกเฉินตอนกินไม่มีผลข้างเคียง แต่หลังจากกินยาคุมฉุกเฉินได้9วันมีเลือดออกเหมือนประจำเดือน โดยปกติจะมีรอบเดือนวันที่22 เลือดที่ออกมาถือว่าเป็นประจำเดือนไหมคะ
สวัสดีค่ะหลังการใช้ยาคุมฉุกเฉินซึ่งเป็นฮอร์โมนเพศขนาดสูงในคราวเดียวนั้น อาจทำให้มีเลือดออกผิดปกติทางช่องคลอด หรือทำให้ประจำเดือนมาคลาดเคลื่อนได้ แต่ไม่ควรคลาดเคลื่อนไปเกินจาก 7 วันที่ควรจะเป็นหรือไม่เกินไปจาก 35 วันจากครั้งก่อนจากที่กล่าวมา การมีเลือดออกมาดังกล่าวมา น่าจะเป็นเลือดจากผลข้างเคียงของยาคุมฉุกเฉินได้มากกว่าแนะนำการยืนยันการตั้งครรภ์หลังจากนี้อีกครั้ง โดยสามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มาตามรอบเดือนปกติ ควรไปยืนยันผลที่รพ.และหาสาเหตุต่อไป